Varicelle eza bokono boye bopesamaka mingi kolandana na infection ya yambo na virus ya varicelle na zona (VZV). Bokono oyo bomemaka bobebi ya loposo oyo esalaka ba mpote, ya mike mike na mokosa, oyo ekoki kobimisa bokulutu. Mingi mingi ebandaka na panzi, mokongo, mpe na elongi ebongo epanzani nzoto mobimba. Bilembo mosusu ekoki kozala fièvre, koyoka bolembu, mpe moto mpasi. Mingi mingi bilembo biumelaka mikolo mitano kino zomi. Mikakatano mikoki ntango mosusu kozala pneumonie, bongo kovimba, to loposo kozwa infection na ba bactérie na mpe mikakatano misusu. Bokono oyo mingi mingi ezalaka makasi epayi ya batu bakolo koleka bana. Bilembo bibandaka komonana mikolo zomi kino mikolo ntuku mibale na moko sima na kozwama na virus.